सीता नवमी के विलुप्तता एकटा महा संकटक आगमन के दिस इन्कित करैत अछि. माँ जानकी मिथिलाक जननी छथि आ हुनके नाम सं मिथिलाक नाम रहल अछि. आजुक दिन में समस्त जगत माँ जानकीक पूजन करैत छथि मुदा बहुत कम लोकिन के बुझल हेतैन जे माँ जानकी मिथिलाक धिया छली . एक तरहे सीता नवमी के हम सव मिथिलानी दिवस कहि सकैत छी. सीता नवमी मैथिल महिला सबहक धैर्य आ पतिब्रत धर्मक प्रतिविम्ब थिक .
 आजुक दिन में समस्त त्यौहार आ पर्वक सरकार आ समाज मान्यता देने अछि मुदा सीता नवमी के समस्त मैथिल समाजो नहीं मनबैत छैथ. जरूरी अछि जे एक्कर पूर्ण मान्यता होई आ लोक बुझैत जे सीता नवमी मिथिलाक राष्ट्रिय त्यौहार अछि. बहुत पहिने सं बड्ड रस संस्था सव सीता नवमी के राष्ट्रीय स्तर पर मनाबय के कोशिश में लागल छैथ. नुदा बिभिन्न कारने ई निरंतर नहीं भ पायल अछि.
 वास्तव में सरकार सेहो जानकी नवमी के राष्ट्रिय त्यौहार मानय में कान में तेल ल सुतल अछि. अहि के कारण अछि जे स्वयं हम मैथिल सव सीता नवमीके प्रति ओतेक जागरूक नहीं छी . आई हम सव पश्चिमी पर्व जेना कि प्रेम दिवस , क्रिसम्स आदि मनबैत छी मुदा ओही ठाम बहुते रास मैथिल के इहो नई बुझल होयत जे सीता नवमी कोन महिनामे परैत अछि.
 अतएब, इएह बिभिन्न कारक तत्वके निर्मूल क' सीता नवमीके राष्ट्रिय धरोहरके रूपें स्थापित करयके हेतु हम सव हर साल सीता नवमीके आयोजन करव.
 - १२ मई २०११ बृहस्पति दिन भोर १०ः३० बजे पूजा क शुभारम्भ .
 - १२ मई २०११ बृहस्पति दिन अपरान्ह १२ बजे सं समुचित मैथिली सीतायण वाचन एवं प्रशाद बितरण शुरु .
 - १२ मई २०११ बृहस्पति दिन सांझ ७ः३० बजे धरि माँ जानकीक मैथिली कीर्तन आ भजन. 